b'\n_START_ARTICLE_\nViitelaina\n_START_PARAGRAPH_\nViitelaina on joukkovelkakirja, jonka markkinahintaa k\xc3\xa4ytet\xc3\xa4\xc3\xa4n yleisesti muiden joukkovelkakirjojen hinnoittelun perustana. Yleens\xc3\xa4 viitelainat ovat liikkeeseenlasketulta m\xc3\xa4\xc3\xa4r\xc3\xa4lt\xc3\xa4\xc3\xa4n suuria valtioiden (tai riskeilt\xc3\xa4\xc3\xa4n ja kooltaan vastaavien) liikkeeseenlaskemia aktiivisen kaupank\xc3\xa4ynnin kohteena olevia joukkovelkakirjoja._NEWLINE_Viitelainojen liikkeeseenlaskun suuri koko, suhteellisen laaja sijoittajakunta ja ennen kaikkea aktiivinen kaupank\xc3\xa4ynti varmistavat viitelainojen hinnoittelun jatkuvaa oikeellisuutta eri tilanteissa. Toisaalta alhainen riskitaso mahdollistaa lainan hinnan k\xc3\xa4ytt\xc3\xa4misen er\xc3\xa4\xc3\xa4nlaisena hinnan "nollatasona", johon riskillisemm\xc3\xa4n liikkeeseenlaskijan joukkovelkakirjan riskilis\xc3\xa4 hinnoittelutilanteessa lis\xc3\xa4t\xc3\xa4\xc3\xa4n.'